**РЕШЕНИЕ № ПВ – 126 – ПР/2015 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **„Изграждане на база за рекреационни дейности – спорт и атракции, обществено и делово обслужване, жилищно застрояване“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** имот 023046, с. Ягодово, община Родопи

**Възложител:** П. Крумова

**Характеристика на инвестиционното предложение:**

Инвестиционното предложение предвижда изграждането на база за рекреационни дейности, разположена в имот 023046, с. Ягодово, община Родопи.

Предвижда се бъдещата база да се изгради на два етапа, както следва:

* Първи етап изграждане на: 2 броя закрити тенис корта, изградени от метална конструкция и винил. Предвиждат се още 3 до 4 открити тенис-корта с настилка шамот.

За обслужването на тренировъчната база се предвижда и административно-обслужваща сграда, която включва: охрана; офис; съблекални; кафе-аперитив; кухня; склад за ракети, топки, мрежи; тоалетни възли; фитнес.

* + - Втори етап – изграждане спални помещения към тренировъчната база за 16-20 човека.

Водоснабдяването на обекта ще се осъществи от водопроводната мрежа на населеното място, уличен водопровод PE – HD Ø90.

Отпадъчните води от обекта е предвидено да се заустват във водоплътна яма.

Не се налага изграждане на нова пътна инфраструктура, имота ще се обслужва от съществуваща такава.

Електроснабдяването на обекта ще се осъществи от електропреносната мрежа на „ЕВН България Електроразпределение” ЕАД, за включване в мрежата ще се изградят необходимите съоръжения, с които ще се извърши присъединяването към съществуващия електропровод.

Инвестиционното предложение попада в обхвата на т.12, буква „е” от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл. 93, ал.1, т. 1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотът, предмет на инвестиционното предложение **не попада** в границите на защитени зони от мрежата „Натура 2000” и в защитени територии, съгласно *Закона за защитените територии.* Най-близката защитена зона е BG0000194 „Река Чая” за опазване на природните местообитания и на дивата флора и фауна, приета от МС с Решение №122/02.03.2007 г., (ДВ бр.21/2007г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл. 31 ал.4 във връзка с ал.1 от *Закона за биологичното разнообразие.*

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитената зона.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Инвестиционното предложение предвижда изграждане на обект – база за рекреационни дейности, в новопроектирана за целта сграда с всички необходими помещения, чрез прилагане на стандартни методи на строително-монтажни дейности, като не се очакват отрицателни въздействия върху компонентите на околната среда.

* Всички дейности по време на строителството и експлоатацията на базата за рекреационни дейности ще се осъществяват в границите на предвидената за реализация територия и няма да излизат с влиянието си извън нея.
* Дискомфорт за околната среда е вероятен по време на строителните дейности, свързан предимно с повишени нива на шум и прах, който дискомфорт ще бъде локален временен в рамките на разглежданата площадка.
* По време на строителните дейности ще се генерират различни по вид и количество отпадъци. Организацията по събирането и извозването на отпадъците от различно естество по време на строителството и експлоатацията, ще се извършва, съобразно нормативните изисквания на *Закона за управление на отпадъците.*
* За осъществяване на цялостното инвестиционно предложение не е необходимо изграждане на нова пътна инфраструктура, ще се използват съществуващи обслужващи пътища.
* При нормално изпълнение и спазване на всички изисквания за експлоатация на обекта, рискът от инциденти ще е минимален.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.
* Във връзка с поискано становище,определящо степента на значимост на въздействието и риска за човешкото здраве, с писмо изх. № 6155/13.10.2015 г. РЗИ-Пловдив е определила липсата на здравен риск при осъществяване на инвестиционното предложение.

**III. Способността за асимилация на екосистемата в естествената околна среда**:

* Не се очаква генериране на шум, емисии и отпадъци във вид и количества, които да окажат значително отрицателно въздействие върху околната среда, при реализацията и експлоатацията на инвестиционното предложение.
* Реализацията на инвестиционното предложение ще бъде извън границите на защитени зони, съгласно чл. 5 от *Закона за биологичното разнообразие* и извън границите на защитени територии, съгласно *Закона за защитените територии.* С реализацията на инвестиционното предложение не се очаква унищожаване, увреждане или влошаване състоянието на видове, предмет на опазване на най-близката защитена зона BG0000194 „Река Чая”.

**IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат от реализиране на инвестиционното предложение, е ограничен и локален в рамките на ПИ 023046 в землището на с. Ягодово, като не се предвижда усвояване на други територии, извън предвидената в горецитирания имот.
* Реализацията на инвестиционното предложение ще бъде извършена по класическите методи за подобен тип строителство. Предвид естеството на дейността предвидена в инвестиционното предложение, въздействията могат да се определят като локални, временни и обратими.
* Строителната площадка ще бъде ограничена по размер. Организацията и технологията на строителните работи при изграждането на бъдещата сграда, ще бъде съобразена с теренните условия и връзката с останалите инфраструктурни обекти.
* В резултат на осъществяване на дейността не се очаква замърсяване на подземните и повърхностни води в района, тъй като от дейността на обекта не се предвиждат технологични отпадъчни води, не се предвижда и заустване на отпадъчни води в повърхностен воден обект. Битовите отпадъчни води ще се заустват във водоплътна яма, изградена по начин непозволяващ просмукване на отпадъчни води в подземните слоеве.

**V. Обществен интерес към предложението за строителство, дейности или технологии:**

В изпълнение на изискванията на чл. 6, ал. 9 от Наредбата за ОВОС е осигурен обществен достъп до изготвената информация по Приложение 2, като са представени копия от документацията на Община Родопи и Кметство с. Ягодово. Община Родопи и Кметство с. Ягодово са информирали РИОСВ-Пловдив, за липса на постъпили възражения относно инвестиционното предложение.

Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 04.11.2015г.**

*Директор на РИОСВ - Пловдив*

Съгласували: Изготвили:

Д. Димитров, Директор Дирекция ПД….. В. Кацарова, ст. експерт ……….

Д. Карамфилова, Директор АФПД Д. Величкова, ст. експерт………..